Cuneiform Tablet TC 1 18
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-na-da qí-bi₄-ma ší-bu-tim am-ḫu-ur-ma mì-ma ANŠE lá ú-wa-ší-ru-nim šu-ma lá qá-qí-dí-kà i-na u₄-mì-im ša ṭup-pá-am ta-ša-me-ú tì-be-ma at-lá-ak i-na u₄-mì-im ša a kà-ri-im {d}a-šùr ú-ša-lu-mu-kà-ma té-ru-bu-ni i-na e-ra-bi₄-kà-ma 40 ma-na KÙ.BABBAR a-na na-ru-qí-a šé-bi₄-lam lu i-na ku-a-im lu ša na-ru-qí-a ma-li-ma šé-bi₄-lam a šu-mì-a maš-kà-tám 1-iš-té-et lá ta-ma-ga-ar ṭup-pá-kà lu 2-šé-na mì-iš-lam ša na-ru-qí-a lu-up-tám mì-iš-lam ša DAM.GÀR lu-up-tám ù ì-lí-a-lim ṭur₄-dam ù me-ša-ra-ma a-wa-tí-šu ša-ni-um le-wu KÙ.BABBAR qá-sú lu-kà-il₅ ša-du-a-tám a-na ša a-wa-sú e-wu-ú li-dí-in um-ma šu-ut-ma KÙ.BABBAR ša DAM.GÀR ší-ba-am mì-ma a-ḫu-um a-na a-ḫi-im lá i-ša-kán a-pu-tum i-ḫi-id-ma li-bi₄ lá tù-lá-ma-an šu-ma a-na ḫa-ḫi-im ta-pá-lá-aḫ a-na ur-šu-ma a-li-ik a-pu-tum we-di-kà-ma a-li-ik iš-tí ILLAT a-na ma-ma lá té-ra-áb ù ma-lá té-er-tí a-lim{ki} ILLAT-at a-ḫi-kà a-na šál-ší-šu li-pè-er-sú-ma pá-ni-ú-um i ma-ma lu-ṣí-ma a-na ma-at kà-ni-iš <big_gap> ik-šu-du ša-ni-um i-na ur-šu lu-ṣí ù ša-li-iš-tum <big_gap> ki-a-ma lu-ṣí a-pu-tum šu-ma ta-ra-a-ma-ni a-na a-wa-at ṭup-pì-im i-ḫi-id-ma li-bi₄ lá tù-lá-ma-am